Esimest korda U18 korvpalli EM-il finaali jõudnud Läti kaotas esimese poolaja Serbia vastu 41:54.
Läti suutis teisel poolajal tulla tagamängijate Arturs Zagarsi ja Valter Veverisi juhtimisel mängu tagasi, kui vahe kahanes ainult neljale punktile. Serbia siiski eduseisu käest ei andnud ning Euroopa meistriks tuldi seisuga 99:90.
Serblaste parimana viskas Marko Pecarski 34 punkti ja võttis 13 lauapalli. Talle järgnes Filip Petrusev 29 punkti ja 8 lauapalliga.
Lätlaste resultatiivseimad olid Arturs Zagars 24 ja Valter Veveris 20 silmaga.
Pronksikohtumises alistas Prantsusmaa seisuga 79:70 Venemaa eakaaslased.
Allikas: sport.delfi.ee